**ATMINTINĖ DĖL VAIZDO STEBĖJIMO**

**!** Vaizdo stebėjimo kamerų įrengimas teisės aktais nėra draudžiamas.

**!** Siekiant įsirengti vaizdo stebėjimo kameras, nereikia gauti jokių specialių leidimų ar rašyti prašymų Savivaldybės administracijai.

**!** Bendrasis duomenų apsaugos reglamentas netaikomas kamerų muliažų arba neveikiančių (išjungtų) kamerų naudojimui (t. y. bet kokia kamera, kuri neveikia kaip kamera ir todėl joje netvarkomi jokie asmens duomenys).

**!** Bendrasis duomenų apsaugos reglamentas netaikomas asmens duomenų tvarkymui, nepaisant to, kad jis atliekamas automatinėmis priemonėmis, kai duomenis tvarko fizinis asmuo, užsiimdamas išimtinai asmenine ar namų ūkio veikla (BDAR 2 straipsnio 2 dalies c punktu). Tačiau, jeigu į vaizdo kamerų stebėjimo lauką patenka bent dalis viešosios erdvės ar kaimynystėje esančio turto, laikytina, kad toks stebėjimas peržengia asmens, vykdančio vaizdo stebėjimą, privačios teritorijos ribas, todėl BDAR 2 straipsnio 2 dalies c punkte įtvirtinta išimtis nėra taikoma, ir BDAR reikalavimai turi būti taikomi visa apimtimi.

**!** Vaizdo kameras įsirengiant privačiose teritorijose ir daugiabučių namų kiemuose rekomenduojama atsižvelgti į Valstybinės duomenų apsaugos inspekcijos [rekomendaciją dėl vaizdo duomenų tvarkymo daugiabučiuose ir privačiuose gyvenamuosiuose namuose](https://vdai.lrv.lt/uploads/vdai/documents/files/Rekomendacija_vaizdoduomenutvarkymo_20190425.pdf).

**!** Atkreiptinas dėmesys į tai, kad policijos turima įranga negali aprėpti kiekvieno kiemo, gatvės ar namo, todėl siūloma savanoriškai užregistruoti policijoje savo turimą vaizdo stebėjimo kamerą ir prisidėti prie saugios aplinkos kūrimo. Detalesnė informaciją apie vaizdo kameros registravimą ir kitą informaciją rasite [Lietuvos policijos interneto svetainėje](https://policija.lrv.lt/lt/veiklos-sritys/viesosios-tvarkos-ir-gyventoju-saugumo-uztikrinimas/registruok-savo-vaizdo-kamera/?fbclid=IwAR3GTPmVu_F82iU4-qJsdoFFg45hQWtWUDbxYFTEy0NR1sOoMF8RR177IZA).

**!** Konsultacijas dėl asmens duomenų tvarkymo, tame tarpe ir vaizdo stebėjimo, teikia [Valstybinė duomenų apsaugos inspekcija](https://vdai.lrv.lt/).

Informacija parengta remiantis [Valstybinės duomenų apsaugos inspekcijos](https://vdai.lrv.lt/lt/news/view_item/id.313) ir [Lietuvos policijos](https://policija.lrv.lt/lt/) pateikta informacija.